Selepas Heath Ledger, Kini Kisah Paul Walker Pula Di Dokumentarikan
Selepas Adrian Buitenhuis menghasilkan filem dokumentari tentang aktor filem The Dark Knight, Heath Ledger, kini pengarah tersebut sekali lagi bakal mengeluarkan filem dokumentari berjudul I Am Paul Walker.  Filem berkenaan didedikasi kepada mendiang Paul Walker yang telah meninggal dunia akibat kemalangan sewaktu beliau masih dalam penggambaran filem ketujuh franchise Fast & Furious.  Dalam dokumentari berkenaan, ia akan menampilkan kisah kehidupan aktor tersebut yang tidak diketahui oleh peminat. Antaranya ia akan memaparkan minat mendalam aktor tersebut terhadap pemuliharaan hidupan laut dan juga penglibatannya dalam membantu mangsa gempa bumi di Haiti. Selain itu juga, dokumentari tersebut bakal menunjukan temubual bersama kenalan rapat mendiang terutamanya ahli keluarganya. I am Paul Waker diterbitkan oleh Paramount Network dengan Jon Slusser dan Jaimee Kosanke bertindak selaku penerbit dokumentari ini. Ianya dijangka akan ditayangkan pada musim panas ini di platform Paramount Network